தான் செட்சுமன்

தான் செட்சுமன் (Dan Shechtman, எபிரேயம்: דן שכטמן), பிறப்பு: சனவரி 24, 1941, தெல் அவீவ், இசுரேல்), தெக்னியான் (Technion) எனப்படும் இசுரேலியத் தொழில்நுட்பக் கல்விக்கழகத்தில் பொருளறிவியல் துறையில் பேராசிரியராகப் பணியாற்றுகின்றார். இவர் 2011 ஆம் ஆண்டுக்கான வேதியியல் நோபல் பரிசை வென்றார். இவர் கண்டுபிடித்த வியப்பூட்டும் அரை படிகத்திற்காக நோபல் பரிசு அளிக்கப்பட்டது. இவர் ஐயோவா பல்கலைக்கழகத்திலும் பேராசிரியராக உள்ளார். அமெரிக்க அரசின் ஆற்றல்சார் துறையைச் சேர்ந்த ஏம்சு ஆய்வுகூடத்தில் (Ames Laboratory) இணையாய்வராகவும் (Associate) உள்ளார். 1982 இல் தொடங்கிய நெடுவிடுப்பில், அமெரிக்காவில் உள்ள சீர்தரத்துக்கும் தொழில்நுட்பத்துக்குமான நாட்டக உயர்நுட்பகத்தில் (National Institute of Standards and Technology) பணியாற்றிய பொழுது 1984 இல், இருபதுமுக முக்கோணக வடிவநிலையை (icosahedral phase) என்பதைக் கண்டுபிடித்தார், இதுவே பின்னர் சிரொன்றா ஆனால் சீரானதுபோல் தோற்றம் அளிக்கும் அடுக்கு முறை கொண்ட படிகத்தைக் கண்டுபிடித்தார்..

பரிசுகளும் பெருமைகளும்
 வேதியியல் நோபல் பரிசு சீரொன்றா படிகக் கண்டுபிடிப்புக்கு ("the discovery of quasicrystals") (2011).
இயற்பியலுக்கான உவுல்ஃப் பரிசு (Wolf Prize) (1999).
இயற்பியலுக்கான இசுரேல் பரிசு,(1998).
 2008 ஐரோப்பிய பொருள் ஆய்வுEக் குமுகத்தின்(E-MRS) 25 ஆவது ஆண்டுப் பரிசு
 2002 இசுரேலின் வேதியிலுக்கான ஈமெட் பரிசு (EMET Prize)
 2000 கற்பித்தலின் சிறப்புக்காக மௌரியெல் மற்றும் தாவூது சாக்நௌ தெகினியான் பரிசு
 2000 சுவீடிய வேந்திய அறிவியல் உயர்கல்விக்கழகத்தின் (ராயல் சுவீடிசிய அக்காதெமி ஆப் சயன்சசு) கிரிகோரி அமினாஃவ்பரிசு.
 1993 வைசுமன் அறிவியல் பரிசு (Weizmann Science Award)
 1990 பொறியியல் இராத்சைல்டு பரிசு (Rothschild Prize)
 1988 தெக்னியானின்நியூ இங்கிலாந்து கல்வித்துறைப் பரிசு 
 1988 அமெரிக்க இயற்பியல் குமுகத்தின் புதுப் பொருள்களுக்கான அனைத்துலகப் பரிசு.

அடிக்குறிப்புகளும் உசாத்துணையும்

மேலும் படிக்க
D. P. DiVincenzo and P. J. Steinhardt, eds. 1991. Quasicrystals: The State of the Art. Directions in Condensed Matter Physics, Vol 11. .

வெளி இணைப்புகள்
Biography/CV Page 
TechnionLIVE e-newsletter 
Dan Shechtman (Iowa State faculty page)

நோபல் வேதியியற் பரிசு பெற்றவர்கள்
1941 பிறப்புகள்
இசுரேலிய வேதியியலாளர்கள்
வாழும் நபர்கள்
இசுரேலிய இயற்பியலாளர்கள்